## Pressemelding 18. mars 2011

## Voddler lanserer iPhone-app med gratisfilmer – nå kan du ta med deg kinoen i lommen!

**Filmtjenesten Voddler har nylig sluppet en iPhone-app som lar filmentusiaster se gratis film fra Voddlers omfattende katalog på sin iPhone eller iPad. Voddler er dermed først i verden med en reklamefinansiert film-app med innhold fra Hollywood og Skandinavias ledende filmselskaper. Med dette åpner Voddler nok et visningsvindu for at filmelskerne skal kunne se film hvor og når de vil. Dessuten kan annonsørene nå endelig plassere reklamefilm på mobilen på en effektiv måte som ikke forstyrrer underholdningsverdien, og som forbrukerne kjenner igjen.**

* Vi er glade og stolte over at vi kan åpne filmtjenesten vår for iPhone og iPad. Dette symboliserer alt vi jobber for: film hvor og når du vil. Dessuten er overgangene særdeles smidige: Hvis du for eksempel begynner å se film på mobilen på vei hjem, kan du fortsette nøyaktig der du slapp når du kommer hjem til pc-en eller en tv med internettforbindelse. Det forteller **Marcus Bäcklund, administrerende direktør for Voddler**.

Voddlers iPhone-app er gratis og krever ikke noe spesielt abonnement, og filmvisningen fungerer både på mobilnettet og på wifi. Og siden filmene blir finansiert av annonser, er de gratis for brukerne. Filmene i appen kommer fra Voddlers voksende katalog med bortimot 4 000 titler. Samtlige titler blir nå aktivert for mobilvisning, i en hastighet på cirka 50 titler om dagen.

Voddler har vært åpen siden i sommer for alle som vil se film på en lovlig og enkel måte.

Antall registrerte brukere i Skandinavia nærmer seg en million, med visning av titusentalls filmer hver eneste dag. Voddlers sosiale funksjoner, der ”voddlerne” kan lage spillister, utveksle filmtips og diskutere filmer både på Voddler og andre nettsteder, gjør det enkelt for filmelskerne å finne nettopp de filmene i Voddlers katalog som de er interessert i – uansett om de bruker mobilen eller sitter foran pc-en.

* Vi arbeider kontinuerlig med å finpusse teknologien, vise filmselskapene nytteverdien med nye visningsmåter og få fart på forretningsmodellene. Det er den tredelte utfordringen som driver oss. Appen var til vurdering hos Apple i nesten tre måneder før den ble godkjent, i stedet for de vanlige to ukene. Slik blir det når man bryter helt ny mark. Nå jobber vi hardt med å overbevise filmselskapene om sikkerheten ved den nye visningsformen, sier **Anders Sjöman, kommunikasjonssjef hos Voddler**.

Appen åpner dessuten muligheter for annonsørene til å nå ut med fullskala reklamefilmer direkte på mobilen – universalverktøyet som vi alle bærer rundt på.

* Annonsørene drømmer om å få inn reklamefilm på mobilen på en naturlig og ikke-forstyrrende måte. Med appen kan vi nå vise reklame på den måten forbrukerne allerede er vant til, før filmen starter. Nå kan du komme helt inn på innerlommen på forbrukerne, så å si, og det på et tidspunkt da de har tid til overs, og det er jo enda viktigere. Det sier **Oskar Boding, salgssjef hos Voddler**.

Voddler vil i løpet av kort tid slippe den samme typen apper til smarttelefoner og lesebrett med andre operativsystem, som Android og Symbian.

**Hvis du ønsker mer informasjon, kontakt:**

Anders Sjöman, kommunikasjonssjef Voddler,
anders.sjoman@voddler.com, +46707176078, @anderssjoman på Twitter

**Om Voddler**Filmtjenesten Voddler sender de beste filmene og seriene fullt lovlig direkte til enheter med internettforbindelse. På Voddler kan du se både leiefilmer og reklamefinansierte gratisfilmer, hvor og når du vil, og du kan velge mellom kvalitetstitler fra mer enn 30 av verdens ledende filmselskap. I 2010 viste Voddler mer enn fem millioner filmer. Voddler er tilgjengelig i Norge, Sverige, Danmark og Finland. Voddlers forretningsidé går ut på å tilby førsteklasses tjenester til seere, innholdseiere og annonsører.